Universitatea de Medicină și Farmacie Victor Babeș | TIMIȘOARA

Festivalul UniFEST | Ediția a XXII-a
2023-11-03 - 2023-11-13
Festivalul UniFEST, ajuns la cea de-a XXII-a ediție, continuă să asigure anual studenților o gamă largă de activități și evenimente puse sub umbrela motto-ului: „Distracție gratis, nu degeaba!”.
Cel mai mare festival studențesc, organizat de către Uniunea Studenților din România, se va desfășura în perioada 03-13 noiembrie 2023, în 10 orașe din țară: Arad, Oradea, Timișoara, Satu Mare, Cluj-Napoca, Sibiu, Craiova, Iași, Suceava și București, fiecare dintre ele găzduind, în cadrul evenimentului, activități sportive, culturale, artistice, educaționale și de divertisment, gata să readucă aproape studenții din toată țara.
Pentru a descoperi toate activitățile din cadrul festivalului, click aici și follow paginilor @festivalul_unifest și @studentie.usr pe Instagram și Festivalul UniFEST și Uniunea Studenților din România (USR) pe Facebook.

〉 Prezentare video UniFEST 〈

The Story as Sapiens Vertical Spine – Narrative Medicine III | Third edition: Autumn workshops
2023-11-03 08:00 - 2023-11-17 17:00 (Europe/Helsinki) | UMFVBT
C-CLASC, Centrul de Cercetare Lingvistică Aplicată și Studii Culturale Comparate, continuă seria dedicată comunicării narative dintre medic și pacient.
Ediția 2023 ne aduce împreună, alături de colaboratori de la Universitatea de Medicină din Pamukkale, de la Universitatea de Vest și din cadrul Centrului de Comunicare Medicală din universitatea noastră.
Invitatul special al școlii de medicină narativă C-CLASC, atelierele de toamnă 2023, este Dna Prof Dr Göksel Altınışık Ergur, medic, scriitor și cadru didactic la Universitatea de Medicină din Pamukkale, Turcia.
Vă invităm la un dialog transcultural despre conceptele de boală și durere, despre modurile în care am putea vorbi, scrie și citi durerea.
Lucrările se vor desfășura hibrid, online și on-site, în perioada 3-17 noiembrie, în sesiuni săptămânale.

📌 Programme
